Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Alberto Bonilla Zafra jaunak Navarra Live Music proiektuari buruz egindako galderaren erantzuna, Foru Diputazioak emana. Galdera 2021eko irailaren 24ko 109. Nafarroako Parlamentuko Aldizkari Ofizialean argitaratu zen.

Iruñean, 2021eko urriaren 20an

Lehendakaria: Unai Hualde Iglesias

ERANTZUNA

Navarra Suma talde parlamentarioari atxikitako foru parlamentari Alberto Bonilla Zafra jaunak idatzizko galdera egin du (10-21/PES-00286) Navarra Live Music! proiektuari buruz. Hona Nafarroako Gobernuko Kultura eta Kiroleko kontseilariaren erantzuna:

Navarra Live Music! Turismo eta Kultura zuzendaritza nagusiek sorturiko ekimena dugu, xede duena Nafarroako musika-industriaren garapen estrategikoa sustatzea eta, gainera, horren sormen-eragina, eragin ekonomikoa eta Foru Komunitatearen irudiaren alorreko eragina indartzea eta ikusgaitzea. NICDO enpresa publikoa du kudeatzaile, eta honako ekintza hauek egin dira orain arte:

– Apirilean www.navarralivemusic.com web orria eratzea, lehen fasea duela Nafarroako musika-eragileen inskribatzea, atlas bat egitea helburu.

– Proiektua ezagutarazteko prentsa-oharra: https://www.navarra.es/eu/albisteak/2021/05/12/navarra-live-music-nafarroako-musika-industria-sustatzeko-ekimena-sortu-da?pageBackId=363032&back=true

– Navarra Live Music! proiektua musikaren sektoreari aurkeztea FITUR Nazioarteko Turismo Azokan: https://www.navarra.es/eu/noticias/2021/05/20/el-camino-de-santiago-y-la-cultura-en-vivo-platos-fuertes-de-la-jornada-de-hoy-en-fitur?pageBackId=363032&back=true

– 'Bira Nafarroan barna' programa eratzea, sortzen ari diren talde eta artisten ikusgaitasuna indartzeko, abiapuntu gisa harturik Navarra Live Music!-en webgunean izen emandako 25 talde eta artistaren aurretiazko hautaketa bat, egina “sortzen ari diren” etiketa zentzurik zabalenean harturik, halako moldez non estilo-mordoa aintzat hartzen den, trap eta rocketik flamenkoraino eta poperaino http://www.culturanavarra.es/eu/bira-nafarroan-barna

– 'Bira Nafarroan barna' zikloko programazioaren aurkezpena

https://www.navarra.es/eu/albisteak/2021/06/17/bira-nafarroan-barna-programak-30-herritan-sortzen-ari-diren-17-talderen-emanaldiak-eskainiko-ditu?pageBackId=363032&back=true

– 'Bira Nafarroan barna'ko programazioaren komunikazio-kanpaina, euskarri grafikoetan Navarra Live Music!en logotipoa txertatzen dela.

– Sustatzaile Musikalen Elkarteak bere bazkideen artean banatzen duen APM urtekarian presentzia ohargarria (129-137. orrialdeak). 2.000 ale banatzea sektoreko enpresa eta profesionalen artean 45 hiritan. Sarean eskuragarri daude, horretarako eskaera eginda.

– Lankidetzan aritzea APM Batzarra irailean Iruñean egitearekin, haren komunikazio-euskarrietan Navarra Live Music! marka agerturik.

https://www.apmusicales.com/el-sector-de-la-musica-en-vivo-se-reune-en-pamplona-en-el-marco-de-la-xxi-asamblea-general-de-apm/

– APMren batzarrean eginiko zenbait jardueratan parte hartzea, Navarra Live Music! proiektua ezagutarazteko. Rebeca Esnaola kontseilariak, inaugurazioan; NICDOko zuzendari kudeatzaile Ramón Urdiáinek, 'Deseskalatzea, protokoloak eta normaltasunerako itzulera' venue partnersen mahaian; eta Turismoko zuzendari nagusi Maitena Ezkutarik eta Kulturako zuzendari nagusi Ignacio Apezteguíak, 'Musika zuzenean eta turismoa. Pandemia aurretik eta ondotik' mahaian.

– Navarra Live Music! erakustoki batean egonen da BIME 2021en, Bilbon, urriaren 27tik 29ra.

Hori jakinarazten dizut Nafarroako Parlamentuko Erregelamenduaren 194. artikuluan xedatutakoa betetzeko.

Iruñean, 2021eko urriaren 19an

Kultura eta Kiroleko kontseilaria: Rebeca Esnaola Bermejo